Координате: 43° 20′ 34" СГШ, 21° 52′ 30" ИГД

**Доњи Комрен** је предграђе Ниша у Нишавском округу. Административно припада градској општини Црвени Крст. Налази се око 4 км северно од центра града. Према попису из 2002. било је 5725 становника (према попису из 1991. било је 4919 становника).

Историја
--------

Као и Горњи, тако је и Доњи Комрен старо, још у средњем веку формирано село. Турски попис 1498. године га евидентира, под данашњим називом, са 53 куће, 13 неожењених, 2 удовичке куће и са дажбинама које износе 6.894 акче. Према турском попису нахије Ниш из 1516. године, место је било једно од 111 села нахије и носило је исти назив као данас, а имало је 44 кућа, 9 удовичка домаћинства, 8 самачка домаћинства
 Сачуван је податак о томе како је средином 18. века тимар (спахилук) Доњи Комрен преведен у читлук-сахибијски посед. Средином 18. века, село је било тимар Ахмеда-заима. Ахмед је у селу саградио воденицу и помоћу ње сељацима оспорио право на земљу. Ову земљу је фиктивно продао својој мајци „за преко 100 гроша". После њене смрти власником се прогласио њен унук Џефер-заим и у селу поставио тор, захтевајући од сељка плаћање торовине. У међувремену, одлуком у Цариграду, Доњи Комрен је као тимар (спахлук) додељен Мустафи Базрђановићу. Мустафа је око 1760. године повео спор са Џафер-заимом око права на село, који се водио у Нишу, Београду и Цариграду. У мају 1762. године Мустафа Базрђановић је на расправу пред царски суд у Цариграду довео и рају из Доњег Комрена да сведочи у његову корист. Доњокомренска раја је том приликом приложила два фермана (писма) против Џафир-заима. Није познато како се овај спор завршио, али познато је да је Џафир-заим, истих година, на сличан начин купио од нишког накибулешрафа Саид Омера за 1.000 гроша „сву земљу, ливаде и пашњаке" и за 500 гроша „све зграде, баште и гумна" села Хум, затим да је добио спор код нишког кадије око границе почитлученог села Церје и зијаметског (спахијског) села Лесковик, па се по томе приближно може претпоставити у чију корист је решен и спор око села Доњи Комрен. Међу мештанима староседеоцима у овом селу живи предање да се старо сеоско насеље налазило на потесу Селиште. Међу паљеним селима у противтурском устанку 1841. године и у Српско-турском рату 1876. године помиње се и Доњи Комрен. Ослобођење од Турака затекло га је као мање село са тридесетак задружник кућа. Године 1895. је мање село са 43 домаћинства и 272 становника, а 1930. године у њему су живела 64 домаћинства 338 становника. Близина Ниша и добра земља подстакли су бржи развој села. Крајем 19. и почетком 20. века окончан је распад породичних задруга и убрзан процес уситњавања поседа. Близина града допринела је у периоду између два светска рата тржишном усмеравању сеоске привреде, а пред Други светски рат и запошљавању у граду.

Од 1953/55. године наступио је снажан заокрет ка радничком запошљавању и приградском повезивању Доњег Комрена са Нишом. Ово повезивање остварено је преко Насеља Ратко Јовић, чији се зачетни облик дуж хумског пута у периоду 1960/70. године звао Нови Комрен. Током 1970/80. године нарасло Насеље Ратко Јовић омогућило је физички спој Ниша и Доњег Комрена. У овом периоду Доњи Комрен је изгубио карактер традиционалног села и добио лик периферијског насеља Ниша. Старији део насеља је подељен у две мале (Горњу и Доњу), док су нови насељски делови добијали називе према некој њиховој специфичности: Шоферско насеље, Рујничко насеље, Црногорско насеље итд. Највећи новонасељени део Доњег Комрена је настао са источне стране Хумског потока. Процес нове организације Доњег Комрена одвијао се спонтано (самоникло) и у већини на руралан начин; закаснела планска урбанизација имала је озбиљних тешкоћа у погледу санације и ефикасније организације простора. Највећи број досељеника у ранијој послератној фази (1955—1970) био је са села из његовог залеђа (Рујник, Хум, Кравље, Врело), а у наредној фази (1970—1980) из најразличитијих крајева. Према подацима пописа, у овом насељу су 1971. године живела 33 пољопривредна, 106 мешовитих и 638 непољопривредних домаћинстава.

Демографија
-----------

У насељу Доњи Комрен живи 4456 пунолетних становника, а просечна старост становништва износи 36,8 година (36,8 код мушкараца и 36,9 код жена). У насељу има 1858 домаћинстава, а просечан број чланова по домаћинству је 3,08.

Ово насеље је великим делом насељено Србима (према попису из 2002. године), а у последња три пописа, примећен је пораст у броју становника.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*График промене броја становника током 20. века*

|  |
| --- |
|  |

 | 

| Демографија |
| --- |
| Година | Становника |
|  |  |  |
|  |  |  |
|  |  |  |
|  |  |  |
| **1948.** | 589 |  |
| **1953.** | 666 |  |
| **1961.** | 1370 |  |
| **1971.** | 2850 |  |
| **1981.** | 4185 |  |
| **1991.** | 4919 | 4796 |
| **2002.** | 5924 | 5725 |
|  |  |  |

 |

| Етнички састав према попису из 2002. |
| --- |
|
| Срби |    | 5.536 | 96,69% |
| Роми |    | 63 | 1,10% |
| Црногорци |    | 12 | 0,20% |
| Македонци |    | 12 | 0,20% |
| Бугари |    | 8 | 0,13% |
| Југословени |    | 4 | 0,06% |
| Хрвати |    | 1 | 0,01% |
| Украјинци |    | 1 | 0,01% |
| Словенци |    | 1 | 0,01% |
| Руси |    | 1 | 0,01% |
| Немци |    | 1 | 0,01% |
| Власи |    | 1 | 0,01% |
| Албанци |    | 1 | 0,01% |
| непознато |    | 61 | 1,06% |

**Становништво према полу и старости** 

|  |
| --- |
|  | м |  |  | ж |
| ? | 21 |    |    | 13 |
| 80+ | 14 |    |    | 23 |
| 75-79 | 35 |    |    | 45 |
| 70-74 | 71 |    |    | 98 |
| 65-69 | 164 |    |    | 138 |
| 60-64 | 175 |    |    | 164 |
| 55-59 | 156 |    |    | 131 |
| 50-54 | 224 |    |    | 213 |
| 45-49 | 245 |    |    | 211 |
| 40-44 | 232 |    |    | 225 |
| 35-39 | 210 |    |    | 214 |
| 30-34 | 204 |    |    | 230 |
| 25-29 | 224 |    |    | 221 |
| 20-24 | 194 |    |    | 185 |
| 15-19 | 209 |    |    | 187 |
| 10-14 | 215 |    |    | 179 |
| 5-9 | 154 |    |    | 179 |
| 0-4 | 160 |    |    | 162 |
| просек | 36.8 |  |  | 36.9 |

**Домаћинства**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Број домаћинстава по пописима од 1948-2002.**| **Година пописа** | 1948. | 1953. | 1961. | 1971. | 1981. | 1991. | 2002. |
| **Број домаћинстава** | 107 | 133 | 358 | 777 | 1163 | 1397 | 1858 |

 | 

**Домаћинства по броју чланова по попису од 2002.**| **Број чланова** | 1 | 2 | 3 | 4 | 5 | 6 | 7 | 8 | 9 | 10 и више | Просечан број чланова |
| **Број домаћинстава** | 222 | 480 | 396 | 537 | 144 | 68 | 10 | 1 | - | - | 3.08 |

 |

**Становништво старо 15 и више година према брачном стању и полу**

| **Пол** | **Укупно** | Неожењен/Неудата | Ожењен/Удата | Удовац/Удовица | Разведен/Разведена | Непознато |
| --- | --- | --- | --- | --- | --- | --- |
| Мушки | 2378 | 605 | 1597 | 102 | 59 | 15 |
| Женски | 2298 | 373 | 1618 | 226 | 69 | 12 |

**Становништво према делатности коју обавља**

| Пол | Укупно | Пољопривреда, лов и шумарство | Рибарство | Вађење руде и камена | Прерађивачка индустрија | Производња и снабдевање... | Грађевинарство | Трговина | Хотели и ресторани | Саобраћај, складиштење и везе |
| --- | --- | --- | --- | --- | --- | --- | --- | --- | --- | --- |
| Мушки | 1222 | 20 | - | 2 | 390 | 21 | 111 | 183 | 41 | 141 |
| Женски | 798 | 29 | - | - | 258 | 5 | 12 | 156 | 39 | 33 |
| Оба | 2020 | 49 | - | 2 | 648 | 26 | 123 | 339 | 80 | 174 |
| Пол | Финансијско посредовање | Некретнине | Државна управа и одбрана | Образовање | Здравствени и социјални рад | Остале услужне активности | Приватна домаћинства | Екстериторијалне организације и тела | Непознато |
| Мушки | 10 | 36 | 100 | 29 | 44 | 19 | - | - | 75 |
| Женски | 7 | 16 | 18 | 60 | 102 | 18 | 1 | - | 44 |
| Оба | 17 | 52 | 118 | 89 | 146 | 37 | 1 | - | 119 |

Референце
---------

1. ↑  „Историјски архив Ниш: „ДЕТАЉНИ ПОПИС НАХИЈЕ НИШ ИЗ 1516. ГОДИНЕ"". Arhivirano iz originala na datum 2012-03-15. Pristupljeno 2014-08-24.
2. ↑  Књига 2, *Становништво, пол и старост, подаци по насељима*, Републички завод за статистику, Београд, фебруар 2003, ISBN 86-84433-01-7
3. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, фебруар 2003, ISBN 86-84433-00-9
4. ↑  Књига 9, *Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељима*, Републички завод за статистику, Београд, мај 2004, ISBN 86-84433-14-9

Спољашње везе
-------------


|  |  |
| --- | --- |
|  | ***Портал Србија***  |

* Мапе, аеродроми и временска ситуација локација (Fallingrain)
* Сателитска мапа (Wikimapia)
* Гугл сателитска мапа (Maplandia)
* План насеља на мапи (Mapquest)

| * p
* r
* u
Gradske četvrti Niša |
| --- |
| Gradska opština Medijana | 

|  |
| --- |
| 
 Brzi Brod  **•**  Delijski Vis  **•**  Duvanište  **•**  Kičevo  **•**  Krivi vir  **•**  Krive livade  **•**  Marger  **•**  Centar  **•**  Crveni pevac  **•**  Čair  |

 | Grad NišGrad Niš |
| Gradska opština Palilula | 

|  |
| --- |
| 
 Apelovac  **•**  Bubanj  **•**  Deveti Maj  **•**  Kalač brdo  **•**  Kovanluk  **•**  Ledena Stena  **•**  Naselje Milka Protić  **•**  Palilula  **•**  Pasi Poljana  **•**  Staro Groblje  **•**  Stočni trg  **•**  Suvi Do  **•**  Trošarina  **•**  Tutunović Podrum  |

 |
| Gradska opština Pantelej | 

|  |
| --- |
| 
 Donja Vrežina  **•**  Durlan  **•**  Jagodin mala  **•**  Pantelej  **•**  Čalije  |

 |
| Gradska opština Crveni Krst | 

|  |
| --- |
| 
 Beograd mala  **•**  Donji Komren  **•**  Naselje Branko Bjegović  **•**  Medoševac  **•**  Naselje Ratko Jović  **•**  Crveni Krst  **•**  Šljaka  |

 |
| Gradska opština Niška Banja | 

|  |
| --- |
| 
 Nikola Tesla  **•**  Niška Banja  |

 |
| Niš  • Grb Niša  • Niš |



| * p
* r
* u
Насељена места Града Ниша |
| --- |
| Градска општина Медијана | 

|  |
| --- |
| 
 Брзи Брод  **•**  **Ниш** - део  |

 | Град Ниш |
| Градска општина Палилула | 

|  |
| --- |
| 
 Бербатово  **•**  Бубањ  **•**  Вукманово  **•**  Габровац  **•**  Горње Међурово  **•**  Девети мај  **•**  Доње Власе  **•**  Доње Међурово  **•**  Крушце  **•**  Лалинац  **•**  Мрамор  **•**  Мраморски Поток  **•**  **Ниш** - део  **•**  Паси Пољана  **•**  Суви До  **•**  Чокот  |

 |
| Градска општина Пантелеј | 

|  |
| --- |
| 
 Бреница  **•**  Врело  **•**  Горња Врежина  **•**  Горњи Матејевац  **•**  Доња Врежина  **•**  Доњи Матејевац  **•**  Јасеновик  **•**  Каменица  **•**  Кнез Село  **•**  Малча  **•**  **Ниш** - део  **•**  Ореовац  **•**  Пасјача  **•**  Церје  |

 |
| Градска општина Црвени Крст | 

|  |
| --- |
| 
 Берчинац  **•**  Веле Поље  **•**  Вртиште  **•**  Горња Топоница  **•**  Горња Трнава  **•**  Горњи Комрен  **•**  Доња Топоница  **•**  Доња Трнава  **•**  Доњи Комрен  **•**  Кравље  **•**  Лесковик  **•**  Медошевац  **•**  Мезграја  **•**  Миљковац  **•**  **Ниш** - део  **•**  Палиграце  **•**  Паљина  **•**  Поповац  **•**  Рујник  **•**  Сечаница  **•**  Суповац  **•**  Трупале  **•**  Хум  **•**  Чамурлија  |

 |
| Градска општина Нишка Бања | 

|  |
| --- |
| 
 Банцарево  **•**  Горња Студена  **•**  Доња Студена  **•**  Јелашница  **•**  Коритњак  **•**  Куновица  **•**  Лазарево Село  **•**  Манастир  **•**  Никола Тесла  **•**  *Нишка Бања*  **•**  Островица  **•**  Прва Кутина  **•**  Просек  **•**  Равни До  **•**  Радикина Бара  **•**  Раутово  **•**  Сићево  **•**  Чукљеник  |

 |
| Град Ниш  • Грб Ниша  • Град Ниш |